**DĖL ROKIŠKIO MOKYKLOS-DARŽELIO ,,ĄŽUOLIUKAS“ NUOSTATŲ PATVIRTINIMO**

2024 m. kovo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 punktu ir 7 straipsnio 6 dalimi, Lietuvos Respublikos švietimo įstatymo 43 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 (Lietuvos Respublikos švietimo, mokslo ir sporto ministro 2021 m. balandžio 28 d. įsakymo Nr. V-670 redakcija) „Dėl Nuostatų, įstatų ar statutų įforminimo reikalavimų patvirtinimo“, ir atsižvelgdama į Rokiškio rajono savivaldybės mero 2024 m. kovo 8 d. potvarkį Nr. MV-120 „Dėl teikimo patvirtinti Rokiškio mokyklos-darželio „Ąžuoliukas“ nuostatus“, Rokiškio rajono savivaldybės taryba n u s p r e n d ž i a:

1. Patvirtinti Rokiškio mokyklos-darželio ,,Ąžuoliukas“ nuostatus (pridedama).

2. Įgalioti Rokiškio mokyklos-darželio ,,Ąžuoliukas“ direktorių pasirašyti patvirtintus nuostatus ir įpareigoti juos įregistruoti Juridinių asmenų registre.

3. Pripažinti netekusiu galios:

3.1. Rokiškio rajono savivaldybės tarybos 2008 m. liepos 25 d. sprendimą Nr. TS-7.140 ,,Dėl Rokiškio r. Kavoliškio-mokyklos nuostatų tvirtinimo“;

3.2. Rokiškio rajono savivaldybės tarybos 2012 m. lapkričio 30 d. sprendimą Nr. TS-13.231 ,,Dėl Rokiškio rajono darželių-mokyklų pavadinimų pakeitimo ir švietimo įstaigų nuostatų patvirtinimo“;

3.3. Rokiškio rajono savivaldybės tarybos 2018 m. kovo 23 d. sprendimą Nr. TS-78 ,,Dėl Rokiškio rajono savivaldybės švietimo įstaigų nuostatų patvirtinimo“;

3.4. Rokiškio rajono savivaldybės tarybos 2020 m. lapkričio 27 d. sprendimą Nr. TS-289 „Dėl Rokiškio rajono savivaldybės lopšelių-darželių ir mokyklos-darželio ,,Ąžuoliukas“ nuostatų patvirtinimo“, nuo šio sprendimo 1 punkte nurodytų Rokiškio mokyklos-darželio ,,Ąžuoliukas“ nuostatų įregistravimo Juridinių asmenų registre datos.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Audronė Rekertienė

**SPRENDIMO PROJEKTO**

**DĖL ROKIŠKIO MOKYKLOS-DARŽELIO ,,ĄŽUOLIUKAS“ NUOSTATŲ PATVIRTINIMO**

**AIŠKINAMASIS RAŠTAS**

2024 m. kovo 8 d.

Projekto rengėjas – Audronė Rekertienė, Švietimo ir sporto skyriaus vyriausioji specialistė.

Pranešėjas komitetų ir Tarybos posėdžiuose – Aurimas Laužadis, Švietimo ir sporto skyriaus vedėjas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Patvirtinti Rokiškio mokyklos-darželio ,,Ąžuoliukas“ (toliau Mokykla-darželis) nuostatus. Pripažinti netekusiais galios:  1) Rokiškio rajono savivaldybės tarybos 2008 m. liepos 25 d. sprendimą Nr. TS-7.140 ,,Dėl Rokiškio r. Kavoliškio-mokyklos nuostatų tvirtinimo“;  2) Rokiškio rajono savivaldybės tarybos 2012 m. lapkričio 30 d. sprendimą Nr. TS-13.231 ,,Dėl Rokiškio rajono darželių-mokyklų pavadinimų pakeitimo ir švietimo įstaigų nuostatų patvirtinimo“;  3) Rokiškio rajono savivaldybės tarybos 2018 m. kovo 23 d. sprendimą Nr. TS-78 ,,Dėl Rokiškio rajono savivaldybės švietimo įstaigų nuostatų patvirtinimo“;  4) Lopšelio-darželio nuostatus, patvirtintus Rokiškio rajono savivaldybės tarybos 2020 m. lapkričio 27 d. sprendimo Nr. TS-289 „Dėl Rokiškio rajono savivaldybės lopšelių-darželių ir mokyklos-darželio ,,Ąžuoliukas“ nuostatų patvirtinimo“ 1.2 papunkčiu. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 15 straipsnio 2 dalies 9 punktas apibrėžia savivaldybės tarybai išimtinę kompetenciją – savivaldybės biudžetinių įstaigų nuostatų tvirtinimas mero teikimu. Mokyklos-darželio nuostatus mero teikimu tvirtina ir keičia savivaldybės taryba.  Lietuvos Respublikos biudžetinių įstaigų 5 straipsnio 2 dalyje nustatyta, kad savivaldybės biudžetinės įstaigos savininko teises ir pareigas įgyvendina savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios savivaldybės tarybos kompetencijos įgyvendinimo savivaldybės taryba nėra perdavusi savivaldybės merui); 3 dalies 1 punktas – Biudžetinės įstaigos savininko teises ir pareigas įgyvendinanti institucija: tvirtina biudžetinės įstaigos nuostatus; 7 straipsnio 6 dalis – pakeistus biudžetinės įstaigos nuostatus tvirtina jos savininko teises ir pareigas įgyvendinanti institucija.  Lietuvos Respublikos švietimo įstatymo 43 straipsnio 4 dalyje nustatyta, kad Valstybinės ir savivaldybės mokyklos (išskyrus aukštąsias mokyklas) įstatai rengiami vadovaujantis švietimo, mokslo ir sporto ministro patvirtintais Nuostatų, įstatų ar statutų įforminimo reikalavimais. |
| 3. | Laukiami rezultatai | Mokyklos-darželio nuostatai, atitiks šiuo metu galiojančius teisės aktus, kurie reglamentuoja reikalavimus Nuostatams. |
| 4. | Lėšų poreikis ir šaltiniai | Bus reikalingos lėšos nuostatų įregistravimui Juridinių asmenų registre. |
| 5. | Antikorupcinis sprendimo projekto vertinimas | Teisės akto projekte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |